Meltxor Agirre

Meltxor Anatxuri Agirre, artistikoki Meltxor Agirre (Donostia, 1640 ingurukoa - Granada, 1697ko irailaren 19a), Barrokoko arkitekto ezaguna zen.

Biografia 
Datu gutxu ezagutzen dira Meltxor Agirreri buruz eta esan daiteke nahiko pertsonalitate enigmatikoa izan zela. Aita Juan Atxuri zen, Lasarten jaiotako errementaria; ama, Margarita Agirre izan zen. Gurasoak Donostian 1637an ezkondu ziren eta Oiartzunen jarri ziren bizitzen. Meltxor zazpi anai-arreben laugarrena izan zen. Maltxorren osaba, bestetik, Oiartzunen, harri-lanatzaile maisua zen 1671an inguruan. Dirudienez, Atxuritarrek ez zuten prestigio handirik eta horregatik Meltxorrek sinatzeko Agirre abizena hartu omen zuen.

Arkitektoa garrantzitsua izango zen Donostian jaio omen zen baina badira ere beste teoriak. Jaiotze urtea ere ez dago garbi, 1630-1640 urtetan izan behar omen zen baina ez dago datu fidegarririk. Hori bai, Euskal Herritik Andaluziara joan ziren artistek sarritan haren laguntza izan zuten.

Gazte garaietan, bestetik, Euskal Herrian eta Asturiasen ibili zen harri-lantzaile bezala lanean. Berari buruzko lehen datu zehatza Cabrako eliza parrokialaren erretaularen lanetan parte hartu zuela da. Haren lanetan ere Madrilen modan zeuden elementu italiarrak eta frantsesak; beraz, ziur aski, Andaluziara joan aurretik, hiriburutik ibiliko zen ere bai. 1664an Cabra aurkitzen dugu, bertako etxe batean bizitzen; herri horrekin lotura berezia izango zuen, lan ugari eginez. 1675an Málagako katedralaren pulpituak egin zituen. 1679an haren lanen lekukoak Kordoban agertzen dira. 1686an Granadako katedralean aritu zen. 1692an bertako fatxadan aritu zen eta geroztik hil arte Grandan geldituko zen. Inoiz ez zen ezkondu baina bi seme-alaba izan zituen: Melchor eta Isabel; dirudienez ama Francisca Bonilla izan zen, arkitekoa hil zenean bere diszipulu batekin ezkonduta zegoena.

Estiloa 
Meltxor Agirre barrokoko maisu handi bat izan zen. Bere lanetan eragin desberdinak ikusi egin dira: Kordobako eskolaren manierismoa, Granadako eskolaren eragina, bereziki José Granados arkitektoarena. Juan de Herreraren eragina ere nabaria da.

Obra 
 1675: Pulpituak, Málagako katedrala
 1679.1682: Nuestra Señora de la Concepción kapera, Kordobako katedrala
 Cabrako Asunción y Ángeles parrokia, erretaula nagusia, datatu gabe
 1691: Virgen de la Sierra baselizaren erretaula nagusia
 1691: Santiago eta Santa Catalina erretaula, Asunción y Ángeles parrokian, Cabra
 San Pío V.ren baseliza, Adamuz (Kordoba), d. g.
 1696: Jesusen Lagundiaren eliza, Antequera (Málaga)
 1696: San Juan de Dios eliza, Antequera (Málaga)
 1696: Santo Domingo parrokiaren pabilioia, Granada

Iruditegia

Erreferentziak

Kanpo loturak 
 : Biografia.
 : Biografia Historia Errege Akadmeikoaren webgunean.
 : Dialnet-MelchorDeAguirreUnaInfluenciaDecisivaDentroDeLasUl-5338231.pdf José Antonio Diaz Gómezen artikulua.
 : José Antonio Diaz Gómezen bideoa Youtuben.

Urte ezezagunean jaiotakoak
Donostiako arkitektoak
Barrokoko arkitektoak
XVII. mendeko arkitektoak